VOKSENLEGETØJ
Ind med dig!
LUKKET
Grundet en materielfejl kører toget desværre kun til High Wycombe.
Der kører togbusser til Oxford Parkway, hvor rejsen kan genoptages. Tak.
Passagerer fra Marylebone
kan finde togbusserne til Oxford Parkway på parkeringspladsen.
Denne vej til togbusserne.
Løb med ansigtet ned!
Vi er fremme!
For pokker.
Kom så, makker. Vågn nu op.
BASERET PÅ BOGEN DØDE LØVER AF MICK HERRON
PENSIONERET AGENT
AFDØD
Velkommen til High Wycombe.
Toget, som holder i spor to,
kører til Bicester Village, Oxford Parkway og Oxford.
Jeg skal ikke arbejde den dag.
De forventer 100.000 personer. Toiletterne bliver møgbeskidte.
Jeg kommer ikke til at arbejde den dag.
Øjeblik.
-Kan jeg hjælpe? -Ja.
Kan du mon fortælle mig, hvor jeg finder togbusserne?
Der er ikke nogen i dag. Alt kører.
Sig til hovedkontoret, at…
Jeg skal bruge bussen, fordi… Ser du, min bror døde forleden.
-Jeg ved ikke, om du har hørt om det. -Jo…
Jeg ringer tilbage. Okay?
Jo, det har jeg. Jeg kondolerer.
-Busserne drives af et andet firma. -Kan du give mig navnet på det firma?
Vi bruger forskellige. Jeg ved ikke…
Jeg beder dig. Jeg vil meget gerne se det sted, hvor han forlod denne jord.
Godt…
Jeg ringer rundt og ser, om jeg kan finde ud af noget.
Okay.
Standish!
-Det her fungerer ikke. -Kan du være mere specifik?
Jeg bør have mit eget kontor.
Det giver ikke status at have arbejdet længe i det her hul.
Fanger har hierarkier. Mennesker indretter sig efter magt.
Jeg henter dagens arbejde.
Skynd dig lidt. Får jeg ikke noget at lave, dræber jeg ham.
Eller lemlæster ham.
Godmorgen.
Er der nogen, der har set Lamb?
-Ambulanceføreren sagde, det var hjertet. -Hurtigt og smertefrit.
Her det ene øjeblik og hos englene det næste.
Jeg fandt ham på næstbageste sæde. Jeg troede, han sov.
Det gjorde han vel også, ikke?
Var der noget usædvanligt? Altså ud over ham.
Noget i nærheden af ham? Noget, han havde efterladt?
-Der lå en hat på sædet ved siden af. -Det kunne godt være hans.
Må jeg se den? Det ville være dejligt med en souvenir.
Ja, den er i glemte sager.
Jeg går derhen, når jeg er færdig her.
-Han så ret afslappet ud, din bror. -Sådan havde han ønsket at tage herfra.
Han var glad for busser.
Det er ikke, fordi jeg ligefrem tror på en højere kraft.
Men jeg er ikke sikker på, at jeg ikke tror på en.
Hvis du forstår.
Du får lige et øjeblik.
-Undskyld, jeg forstyrrer, men… -Ja.
Er du der snart?
Jeg har…
Jeg har sagt farvel nu.
Vi er lige blevet ringet op. Jeg skal bruge bussen.
Naturligvis.
NOTER: CIKADE
Satans.
Er der nogen, der har set River?
Jeg ser frem til at tage det, jeg har lært i efterretningstjenesten,
og anvende det i en mere kommerciel…
At anvende det, jeg har lært i efterretningstjenesten, i en kommerciel…
De er klar nu, mr. Cartwright.
ELESSAR EFTERRETNINGSSPECIALISTER
Især nu, hvor der er stor geopolitisk usikkerhed,
kan private efterretningsvirksomheder supplere nationale bureauer. Ikke sandt?
Bestemt.
Og jeg synes faktisk, at de virkelig interessante
og ofte uortodokse typer feltarbejde, er dem, jeg er bedst egnet til.
På dit cv står der, at du er omplaceret til en enhed nær Aldersgate.
Ja, det er jeg. Ja.
Det er en skræddersyet enhed, der bruger analoge efterretningsmetoder.
Det har faktisk givet mig en bedre ballast i databaseret…
Ja, og det er storartet. Så du arbejder i Slough House?
Ja.
Jeg ved, at det ikke er alles førstevalg, men jeg finder det faktisk uvurderligt.
-Så du arbejder sammen med Jackson Lamb? -Ja.
Hvordan er han?
Hvor er alle henne?
Min, kan du ikke sætte dig ned?
Undskyld. Jeg prøver bare at få nok skridt.
Jeg skulle aldrig have givet dig det der.
-Lamb slår os ihjel. -Nej, han var der ikke engang i morges.
Han river den sikkert af i et lighus.
Okay. Hvad med den her?
Tre hundred.
-Tre hundred? Min, der er have. -Okay, så 310.
Hvad står der? "Lejlighed med have i Leytonstone." Så dyr kan den ikke være.
-Fem hundred tyve. -Du milde. Det er dyrt.
-Nej. -Der er han.
-Så går det løs. -Det bliver sjovt.
Godt. Lad os gøre det lidt tjept.
Jeg omplacerer jer. Ikke så længe. En uges tid. I rapporterer til mig.
-Hvad er det for en opgave? -Sikkerhed. Ved et hemmeligt møde.
Så det er derfor, vi ikke mødes i Regent's Park.
Ja. Og fordi I ikke er velkomne i bygningen.
Hvem skal mødes?
Mig og Arkadij Pasjkin. Repræsentant for Ilja Nevskij.
-Oligarken? -Nej, dukkeføreren.
Ja, oligarken.
-Skulle vi ikke holde os fra ham? -Du skal holde dig fra alle, Min.
Jeg mente MI5. Han er systemkritiker.
Han modsætter sig regimet i Moskva, og vi må ikke tage parti.
Hendes majestæts regering ser pragmatisk på denne sag.
Nevskij tjente sine penge på olie og gas. Vi er bekymrede for energisikkerheden.
Så Nevskijs højre hånd, Pasjkin, og Taverners højre hånd, moi,
arrangerer et lille møde mellem dem.
Alle møder ansigt til ansigt afholdes på et fastlagt og sikret sted,
som I skal tilgå, afsøge… tømme skraldespande. Det sædvanlige.
Hvem tog kontakt?
Pasjkin. Gennem en mellemmand. En freelancer ved navn Krymov.
Og er Krymov til at stole på?
Jeg udførte baggrundstjekket. Alt står heri.
Så mødet er på lørdag i Glasshouse? Samme dag som antikapitalist-marchen.
Er det et problem? Har du tænkt dig at lave et skilt og gå med?
Nej, jeg prøver bare at få et overblik.
Godt. Jeg håber ikke, det er for svær en opgave.
Men hvis I er for rustne eller tilfredse med Lambs møgtjanser, så bare sig til…
og skrid tilbage til Slough House.
-Skal vi tage opgaven? -Det gjorde vi vist lige.
Ja, det ved jeg, men Lamb får et føl, når han finder ud af det.
-Vi har ikke noget valg. -Jo, vi kan bare lade være.
-Du er bange for Lamb. -Jeg er ikke bange for Lamb.
Eller jo, jeg er bange for Lamb.
Du ser på det. Jeg gjorde det forlangte ubemærket.
Vær ikke så øretæveindbydende.
-Lad være med at sige noget. -Okay.
-Hvad ser jeg på? -Gadeovervågning fra Soho.
Er det her Soho?
Hvor er alle de prostituerede og junkierne?
-Soho har ændret sig. -Klap i, Mike.
Marcus.
Det vil tage mig et halvt år at lære, og til den tid er du forhåbentlig ude.
Han ser ud til at være på vej mod Marylebone. Kan du finde ham der?
-Hvor blev han af? -Vi skal bare lige skifte kamera.
-Dødsårsag? -Hvad foregår der?
Tidligere agent fundet død i en bus på Oxford Parkway.
-Vi har lige fået ligsynsrapporten. -Guy!
-Hjertestop. -Sådan noget vås.
Han var i tresserne, røg, drak. Det lå i kortene.
Jeg gør da også alt det, og se mig lige. Jeg er på toppen.
Hvorfor skulle nogen dræbe ham?
Måske tog han til jobsamtale uden at fortælle sin chef det.
-Det er grund nok til mord. -Er du sikker på, det var mord?
-En note på hans telefon bekræfter det. -Vil du fortælle os, hvad der stod?
Det ville jeg, hvis jeg mente, I kunne bidrage med noget.
Her kan vi se billetlæserne.
Dickie går igennem uden at købe billet.
-Så rejsen er ikke planlagt. -Ja, spol tilbage.
-Dickie? -Han hed Richard Bough.
Han opererede i Berlin. Blev smidt ud lige før murens fald.
Han følger efter nogen.
Jeg vil se dem stå på bussen på High Wycombe station.
Vent lidt. Den bus er tættest på, men han går hen til den der.
Han følger efter manden med hatten.
Den her hat blev fundet nær Dickies lig, på bagagehylden.
Mine damer og herrer, dødsbussen ankommer nu til Oxford Parkway station.
Der er ingen med hat på.
Det er, fordi hatten blev efterladt på bussen, din halvhjerne.
Jeg sidder med den.
Vis mig optagelserne fra begge perroner.
-Det er den skaldede mand. -Hvem?
Midt på skærmen på nordgående perron. Ryggen til kameraet for ikke at blive set.
-Hvor blev den skaldede mand af? -Han steg vel på toget.
Nej, han er stadig på perronen. Spol frem til næste tog, Roddy.
Godt. Jeg vil have optagelser fra Oxford Parkway-toget,
så vi kan se, hvor skaldepanden stiger af.
Jeg vil vide, hvem svinet er, og hvor han tog hen.
Optagelser fra tog lagres på harddiske,
som udskiftes ugentligt og bringes til et datacenter.
Jeg faldt lige i søvn med åbne øjne.
Der bliver de kopieret, slettet og bragt tilbage til togene.
Det er benarbejde. Du skal bruge et æsel, og jeg er en fuldblodshingst.
Du, Ho, er en gigantisk hestepik.
Men du har ret. Jeg skal brug et æsel til at hente de harddiske. Harper.
Så du det?
-Så hvad? -Harper kastede et blik på sin kæreste.
Hvad mon det betød?
-Vi er blevet omplaceret. -Af hvem? Fætter Fjols?
-Webb. -Hvad? Webb?
Vil I arbejde for den nar, der røvrendte mig?
Jeg synes da, det viser udsøgt smag.
Hvad lyder opgaven på? Sig endelig, I ikke kan give mig detaljer.
-Sikkerhed til et hemmeligt russisk møde. -I guder, Min.
Og var I nummer 549 på listen?
Hvis det var en anden, ville jeg gå fuldstændig amok, men jeg hader Webb,
og I dummer jer uden tvivl. Så det ser jeg som en sejr.
Jeg henter harddiskene. De har travlt med at arbejde for fjenden.
Pis af. Du har tænkt dig at smutte over til Elessar.
Spil ikke hellig, når du jagter private lønninger. Hvor fanden skal du hen?
-Jeg sagde nej til jobbet. -Vi havde ellers din afskedsgave klar.
Her. Hvad skal jeg nu gøre med den her?
Du får ingen spændende opgaver.
-Jeg bilder mig stadig ind, at Shelby… -Shirley.
…ikke er nær så uduelig som jer andre. Så hun gør det.
Hvorfor løbe risikoen, når du ved, jeg kan klare det?
Det er altså mit speciale. Jeg ved ikke, hvorfor vi…
-Har du et speciale? -Ja.
-Ved du, hvorfor hun er i Slough House? -Nej.
Så vær glad for, at du stoppede.
-Hvad skal jeg så lave? -Skrid ned på jobcentret eller noget.
Du kunne jo ansætte en gartner.
-Er det for hårdt for dig? -Nej, jeg mener bare…
Måske en, der kan hjælpe til i hjemmet.
Hvis det her fører til: "Du vil have det bedre på et plejehjem,"
så må jeg hellere advare dig om, at jeg har dræbt en mand med en saks.
-Har du virkelig? -Nej, men det er aldrig for sent.
-Hvordan gik jobsamtalen? -Du godeste.
Spioner går aldrig på pension, hvad? Hvor vidste du det fra?
Direktøren kontaktede mig.
Jeg sagde, du ville foretrække at blive bedømt på dine egne evner.
Jeg fik det ikke. Så det er godt at vide.
De inviterede mig vist også kun for at høre historier om Lamb.
Jeg kan ikke forestille mig dig i privat regi.
Det kan folkene der heldigvis heller ikke.
For dem er jeg er stadig fjolset, der smadrede Stansted under en øvelse.
Jeg troede, det hjalp at redde Hassan, men jeg sidder stadig og glor.
Der dukker noget op.
Det er sket, men Lamb har lukket mig ude. Sporing af et hold FSB-lejesoldater.
-Hvem var målet? -Richard Bough.
-Jøsses! -Hvad?
Ikke noget. Jeg er bare…
Jeg er bare overrasket over, han stadig var i live. Hvordan døde han?
-Hjertestop. På papiret. -Måske var det bare hjertestop.
Jeg kan ikke forestille mig, at nogen ville dræbe Dickie Bow.
-Så du kendte ham? -Perifert, ja.
Du godeste.
Kom. Jeg har brug for en drink oven på alt dette.
-Pis. Undskyld. -Det gør ikke noget.
-Nogen har tabt den her. -Tak.
Ja?
Du skal afbryde strømmen til Datalok-bygningen klokken ni.
-Jeg har en date om en halv time. -Vel har du ej.
Jeg har lige stjålet en vagts kort og må ind, før han opdager det.
Hvorfor afbryde strømmen, når du har hans kort?
Det er kun til porten. Der er ansigtsgenkendelse ved døren.
-Hvad får jeg ud af det? -En hurtig død.
Cikader.
Sovende agenter skjult i det britiske samfund.
Opkaldt efter cikader, som tilbringer årevis under jorden før udklækning.
Og husker du, hvordan vi fandt ud af, det var svindel?
Ja. Spionen, som kontrollerede dem, viste sig at være en bøhmand.
Aleksandr Popov. Mit grufulde modstykke.
Opfundet af russerne for at forlede os.
Nuvel.
Dickies store gennembrud kom, da han forsvandt før murens fald.
Vi troede, han var deserteret, og…
tyskerne måtte ærlig talt gerne beholde ham.
Og så kom han stavrende tilbage, plørefuld,
og påstod, at Popov og en slyngel havde bortført ham,
forhørt ham og hældt brandy i halsen på ham.
Han havde tydeligvis været på druk.
Og han gav os den værst tænkelige undskyldning. Så vi smed ham ud.
Så der er ingen chance for, at Dickie talte sandt?
Nej. Popov var jo et spøgelse. Vi fandt aldrig en eneste cikade.
Lamb er ellers oppe at ringe over det.
Han følger vel protokollen for en tidligere agent, men…
…der er intet usædvanligt ved Dickies død.
Han fulgte efter nogen, da han døde. Måske så han en, han ikke skulle have set.
Nej, i Berlin. Og nu igen i London.
Jeg ved, du oplevede nederlag i dag og er desperat efter, at der sker noget.
Men det her lyder ikke som en sag.
-Hvorfor ikke? -Hjertestop er ikke FSB's stil.
Alle deres seneste drab har haft en tydelig signatur.
Som oftest radioaktiv.
De vil have os til at se, hvad de har gjort,
og udfordre os til at finde på et modsvar, som aldrig bliver til noget.
-Hvad nu, hvis det ikke er FSB? -Hvad?
-Hvad nu, hvis det er KGB? -Nej, nej, nej. Nu forleder du dig selv.
Ja, men de efterlod sig ingen spor.
Man så dem ikke komme. De gik forbi og rørte folk med en paraply.
Nej, nej. Dickie generede ikke nogen.
Måske ikke.
-Jeg må af sted. -Må jeg ikke byde på middag?
Ellers tak. Jeg spiste, før jeg kom. Jeg skal nok rydde det der op.
Nej, lad det ligge. Jeg gør det senere. Jeg holder af natteluften.
Vær forsigtig, River.
Hvad fik dig til at sige det?
Der er sprunget en gadelygte for enden af vejen.
Der er et mørkt stykke vej op til hovedgaden.
Javel. Drik nu ikke for meget.
Det her er Glasshouse, hvor Webb skal møde Pasjkin.
Nedkørslen til parkeringskælderen er på gaden bagved.
Og inden mødet tager vi elevatoren op til mødelokalet og slår kameraerne fra.
Vi søger efter aflytningsudstyr aften før.
-Eller nu. Udsigten må være fantastisk. -Vi skal først have adgangskort af Webb.
Vi kan bruge bygningen overfor. Holde tagpicnic og se på det derfra.
-Tagpicnic? -Ja.
Hvordan kendte Lamb til Rivers jobsamtale?
Catherine sagde, de ringede for at indhente en anbefaling.
Av. Den var værre.
-Pruttede han så bare i røret? -Nej. Den var vist ret god.
-Virkelig? -Ja.
Pasjkin og Webb mødes i mødelokalet over Nevskijs kontor på 42. sal.
-Hvad står der? Almaz-stiftelsen? -Nevskijs virksomhed.
Det er russisk for diamanter. Han tjente sin første million som ædelstenshandler.
Så 42. etage er en, to, tre,
fire, fem, seks, syv, otte, ni, ti, elleve, tolv…
Min, tæl ned oppefra. Der er 50 etager. Mødelokale på 47. Nevskijs er fem under…
Ja, okay. Jeg kan godt regne det ud.
Så er det vel derfor, han vil holde mødet i den bygning?
Ja. Når vi har sikret mødelokalet, kan du snige dig uset ovenpå.
Ja, for der er vel ikke nogen, der kigger gennem vinduet?
-Hvad er der over og under? -Intet ovenover.
Under er der, ud over Nevskijs firma, formuerådgivere,
investeringsfirmaer og et 20-etagers luksushotel.
Måske skulle vi insistere på at bo på hotellet som led i operationen.
-Skal vi gøre det til et krav? -Ja, skal vi ikke?
PROGRAM KLAR. UDFØR?
Du er dødsens, Ho. Jeg sagde klokken ni.
Pis.
JA
Jeg så det først, da jeg kom hjem. Hun stjal min pung og indleverede den.
Kortet var væk. Vanvittigt.
Du går den vej.
-Fik du den så? -Jeps.
Godt klaret.
-Så er jeg måske ikke helt uduelig? -Nej, bestemt ikke uduelig.
-Uduelighed ville være at smadre Stansted. -Jeg blev faktisk snøret, så… Glem det.
-Er du her, fordi du slog din overordnede? -Teknisk set nej.
Jeg slog ham, da han lagde an på mig, men jeg kunne være sluppet med en advarsel.
Andet slag gjorde udslaget. Han sagde, jeg slog som en pige.
-Derefter rejste han sig ikke igen. -Helt rimeligt.
Han tog et tog fra Oxford Parkway til Stroud i Cotswolds.
Jeg tjekkede overvågningen. Han forsvinder hen mod taxaerne.
Og så ved vi ikke, hvor han blev af?
Det her lyder sært, men var der nogen, der nærmede sig Dickie med en paraply?
-Ja, masser af folk. Det havde regnet. -Nej, jeg mente…
-Du mente ligesom Markov-drabet. -Ja.
Jeg er vild med gammeldags drab, men han blev ikke stukket med en paraply.
-Hvad med den skaldede mand? -Han forsvandt jo ved taxaerne.
Ja, men hvor tæt kom han på Dickie?
-Den stol er optaget. -Jaså? Af hvem?
Gillian Anderson er på toilettet.
Hun kaster nok op efter at have set dig spise.
Ved du, hvor ondt det gjorde på mig at skrive dig en semihæderlig anbefaling?
Og til ingen verdens nytte. Du er her stadig.
Sked du i skraldespanden midt i jobsamtalen?
Jeg røg, fordi jeg ikke havde noget spændende at sige om dig.
Jeg skulle have sagt, du æder som et svin.
Er det min skyld, at ingen vil ansætte dig?
-Dickie blev myrdet. -Det ved jeg godt, dit kvaj.
Ja, men du ved ikke hvordan. Hvis du…
Må jeg sætte mig derhen? Jeg kan ikke…
Shirley skaffede optagelserne fra toget. Se her.
Dickie er tættest på døren.
Han skal stå af først, hvis han ikke vil tiltrække sig opmærksomhed.
Så manden, han følger efter, er bag ham, da han står af på High Wycombe.
Men se. Han rører ved Dickies arm.
Og hvis vi så ser på optagelsen fra stationen…
Dickie gnider sig på armen.
Vores mand må have givet ham noget usporligt, som forårsager hjertestop.
Medmindre du vil udføre en masse besværlige prøver,
som Regent's Park sikkert ikke gider involvere sig i. Så…
Jeg vil vædde 50 dask på, at jeg ved, hvad der stod på Dickies mobil.
Ét ord. Cikade.
CIKADE
-Ikke værst. -Min salgstale eller dine nudler?
-Behold resten. -Tak, mr. Lamb.
Jeg havde ret. Du skal give mig 50 dask. Sådan fungerer væddemål.
Jeg tager dem som gebyr for din anbefaling.
Okay, klogesen. Hvad betyder det?
Det betyder, at Dickie ikke løj dengang.
Han blev bortført, fyldt med sprut
og udspurgt af nogen, som ønskede at udbrede myten om Popov.
Det er stadig en myte.
Popov eksisterede ikke, men cikaderne gjorde måske.
Gør. Måske skjulte de sandheden i en løgn.
Og Dickie så en og skyggede ham. Det huede ham ikke, så han dræbte ham.
Måske er de blevet vækket, og flere folk kommer måske til at dø.
Hvor skal du hen?
Til Cotswolds.
Godt.
Find ud af, hvad den skaldede mand skulle, hvem han mødte, og om han er der endnu.
Ja.
Tak, mr. Lao.
Kan jeg få et par rejeboller med?
TIL MINDE OM KAL BIGGINS, HØJTELSKET VEN OG KOLLEGA.
Tekster af: Cecilie Hassenkam